《秋岩自山中见约》
宋代·董嗣杲

九江驿里见春风，几度怀清隔晓钟。
思白有人伤柳色，依刘无地感萍踪。
半生力学羞长剑，两载心期信短筇。
九叠屏高有标致，远公相约则吾从。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。